ΓΡΑΠΤΗ ΕΡΩΤΗΣΗ E-1475/00

υποβολή: Gilles Savary (PSE) προς την Επιτροπή

(11 Μαΐου 2000)

Θέμα: Εθνικοποίηση του προγράμματος Leonardo

Φαίνεται ότι η μετατόπιση σημαντικού τμήματος του προγράμματος Leonardo προς τους εθνικούς φορείς έχει ως συνέπεια την τροποποίηση των κανόνων χορήγησης ενισχύσεων για την κινητικότητα των σπουδαστών.

Οι ενισχύσεις αυτές είναι εκ των πραγμάτων εθνικοποιημένες και δεν είναι πλέον επιλέξιμες για τηνποδοχή ξένων σπουδαστών, αλλά για την αναχώρηση στο εξωτερικό εθνικών σπουδαστών.

Απόρροια του γεγονότος αυτού είναι ότι οι σπουδαστές χωρών και πανεπιστημίων ανεπαρκώς εξοικειωμένες με τις ευρωπαϊκές διαδικασίες, ιδιαίτερα οι σπουδαστές τωνποψηφίων για ένταξη χωρών, δεν έχουν τη δυνατότητα να γίνουν δεκτοί στις χώρες της Ένωσης.

Εάν η κατάσταση αυτή, η οποία είναι ιδιαίτερα εμφανής στη Γαλλία, εξακριβωθεί ότιπάρχει και σε άλλες χώρες, ποια μέτρα σκοπεύει να λάβει η Ευρωπαϊκή Επιτροπή για την αντιμετώπιση του προβλήματος, σύμφωνα με το πνεύμα και τους ιδρυτικούς στόχους του προγράμματος Leonardo;

Απάντηση της κας Reding εξ ονόματος της Επιτροπής

(26 Ιουνίου 2000)

Η απόφαση του Συμβουλίου 1999/382/ΕΚ της 26ης Απριλίου 1999 για τη θέσπιση του δευτέρου σταδίου του κοινοτικού προγράμματος δράσης στον τομέα της επαγγελματικής κατάρτισης Leonardo da Vinci(1), προβλέπει τη χορήγηση σε κάθε κράτος μέλος συνολικής ετήσιας επιδότησης για τη διαχείριση του μέτρου κινητικότητα. Αυτή η επιδότηση χορηγείται σε κάθε κράτος μέλος βάσει ενός επιχειρησιακού σχεδίου που πρέπει να προσδιορίζει τον τρόπο διαχείρισης, τα μέτρα που πρέπει να ληφθούν για τηνποστήριξη στους οργανωτών και για την εξασφάλιση της καλής προετοιμασίας, την οργάνωση και την παρακολούθηση των τοποθετήσεων και των ανταλλαγών. Για το σχέδιο αυτό πρέπει προηγουμένως να γνωμοδοτήσει θετικά η Επιτροπή. Τα εθνικά γραφεία είναι αρμόδια να δημοσιεύσουν κατόπιν τις προσκλήσεις για τηνποβολή προτάσεων και να επιλέξουν τα σχέδια βάσει συγγραφήςποχρεώσεων που έχει οριστεί σε κοινοτικό επίπεδο.

Η Επιτροπή, αφού ζήτησε τη γνώμη των μελών της επιτροπής του προγράμματος, προσδιόρισε στα διάφορα έγγραφα για την εφαρμογή του μέτρου κινητικότητα (έντυπαποβολήςποψηφιότητας και οδηγούς τουποψηφίου) ότι μόνο οι αρχικές οργανώσεις μπορούν να προωθήσουν ένα σχέδιο κινητικότητας. Ωστόσο σε αυτά τα έγγραφα προσδιορίζεται επίσης ότι το μέρος του προϋπολογισμού που προορίζεται για τα έξοδα διαχείρισης και παρακολούθησης ενός σχεδίου είναι δυνατό να κατανεμηθεί στους διάφορους εταίρους του σχεδίου, στους οποίους περιλαμβάνονται συνεπώς και οι οργανώσειςποδοχής. Αυτή η ιδιαίτερη διάταξη προβλέφθηκε για ναποστηριχθούν επαρκώς οι πρωτοβουλίεςποδοχής για τους δικαιούχους των ενεργειών του προγράμματος Leonardo da Vinci.

Η Επιτροπή φροντίζει ώστενα τηρούνται οι στόχοι του προγράμματος, η αρχή της διακρατικότητας και της δια βίου εκπαίδευσης. Στο πλαίσιο των αρμοδιοτήτων της, η Επιτροπή θα είναι δυνατό να προτείνει στην επιτροπή παρακολούθησης του προγράμματος Leonardo da Vinci γενικές κατευθύνσεις σχετικά με την εφαρμογή του προγράμματος, εάν εμφανιστεί πράγματι ο κίνδυνος που επισημαίνει ο αξιότιμος βουλευτής.

Τέλος, στις 24 Μαΐου 2000 η Επιτροπή ενέκρινε τα προγράμματα κινητικότητας για το 2000 των κρατών μελών και των χωρών του ευρωπαϊκού οικονομικού χώρου (Λιχτενστάιν, Νορβηγία και Ισλανδία). Τα προγράμματα τωνποψηφίων χωρών θα εγκριθούν επίσημα μόλις τεθούν σε ισχύ οι αποφάσεις των συμβουλίων σύνδεσης σχετικά με τη συμμετοχή αυτών των χωρών στα κοινοτικά προγράμματα στους τομείς της εκπαίδευσης, της κατάρτισης και της νεολαίας.

(1) ΕΕ L 146 της 11.6.1999.